﻿ POLITICI SOCIALE MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII  DIN SISTEMUL SANITAR ADELA ELENA POPA a orice proces social complex, reforma sistemului sanitar, cu componenta ei descentralizarea, poate fi înţeleasă şi percepută C diferit de actorii sociali implicaţi, iar schimbările din cadrul celor două procese sunt asumate şi acceptate în mod diferit. Acest articol se doreşte a fi o privire asupra reformei şi descentralizării sistemului de sănătate din România, din două perspective: cea a resursei umane din sistem (personalul medical) şi cea a beneficiarilor sistemului. Sunt urmărite astfel, două niveluri de analiză, cu o metodologie cantitativă (analiză secundară pe date din Barometrul de Opinie privind Serviciile de Sănătate din perioada 2002–2008). Analiza este una longitudinală, cu focus pe schimbările recente din sistem iniţiate în cadrul procesului de descentralizare a spitalelor, anunţat încă din 2009, iniţiat în mai 2010 şi finalizat spre finalul aceluiaşi an. Aceste schimbări sunt analizate în contextul mai larg al reformei sistemului sanitar. Cuvinte-cheie: reformă, descentralizare, sistem de sănătate, personal medical, beneficiari. INTRODUCERE Sistemul românesc de sănătate se află într-un proces continuu de reformă, de aproximativ paisprezece ani. Literatura de specialitate, acumulată în aproape 20 de ani (Cassels, 1995; Smith, 1997; Bossert, 1998; Berman şi Bossert, 2000; Saltman, Bankauskaite, şi Vrangbæk, 2007), de când discuţia legată de reforma sanitară a devenit una extrem de prezentă în agendele politice şi publice ale diverselor ţări, afirmă faptul că nu există o singură cale de a realiza reforma, la fel cum nu există reţete universale care să conducă la succesul ei. De paisprezece ani de reformă continuă a sistemului sanitar, România încearcă să găsească propria cale în acest dificil proces. Măsurile luate în această perioadă, mai mult sau mai puţin controversate şi acceptate de actorii sociali implicaţi, de mai mare sau mai mică amploare, angrenând întregul sistem sau doar componente ale lui, au produs schimbări semnificative în sistem. Adresa de contact a autorului: Adela Elena Popa, Catedra de Sociologie şi Asistenţă Socială, Facultatea de Ştiinţe, Universitatea „Lucian Blaga” din Sibiu, Aleea Fraţii Buzeşti, nr. 5, bl. 5, sc. B, et. 5, ap. 66, Sibiu, 550367, e-mail: popa.adela@gmail.com. CALITATEA VIEŢII, XXII, nr. 2, 2011, p. 177–200 178 ADELA ELENA POPA 2 O parte centrală a reformei este procesul de descentralizare. Schimbările în această direcţie au fost iniţiate în 2002, când s-a produs o descentralizare administrativă a spitalelor – imobilele în care funcţionau spitalele au trecut din proprietatea statului în proprietatea şi administrarea consiliilor locale şi judeţene (MS, 2010). Timp de câţiva ani nu a mai fost luată nici o măsură în acest sens, lucru ce a creat premisele unei funcţionări defectuoase, atâta timp cât clădirile erau gospodărite local, dar toate celelalte aspecte legate de funcţionarea spitalului (financiar, managerial sau legat de resursa umană) erau administrate sau monitorizate la nivel central. În sfârşit, în iunie 2009 se produce continuarea firească a măsurii din 2002, şi anume descentralizarea spitalelor cu toate componentele lor funcţionale şi structurale: prin acest proces, încheiat spre finalul anului 2010 a fost transferată autoritatea a peste 350 de unităţi spitaliceşti de la stat la autorităţile locale. Recent, la finalul anului 2010, a fost adoptată a altă măsură legată de descentralizare: Ordonanţa de Urgenţă pentru modificarea Legii 95/2006, prin care Guvernul stabileşte măsurile necesare pentru descentralizarea Fondului Naţional Unic de Asigurări de Sănătate. Prin aceasta se stipulează că un procent de 60% din contribuţiile juridice şi fizice colectate vor rămâne la dispoziţia caselor de asigurări de sănătate judeţene. Este o măsură care urmează în mod firesc descentralizării spitalelor, pentru că ea asigură autonomia financiară necesară exercitării autorităţii de către nivelul local. Identificăm patru categorii de actori sociali implicaţi în acest proces de descentralizare a spitalelor şi, implicit, de reformă: instituţiile statului implicate în formularea şi aplicarea documentelor legislative şi implementarea descentralizării; administraţiile locale ce au preluat spitalele descentralizate; personalul medical şi beneficiarii sistemului de sănătate (populaţia). La nivelul fiecăreia din aceste patru categorii se structurează o anumită percepţie şi un anumit tip de discurs legat de procesele în discuţie. Articolul de faţă reprezintă doar o parte dintr-o cercetare mai amplă ce vizează percepţia asupra reformei şi descentralizării la nivelul tuturor celor patru categorii de actori sociali. Lucrarea de faţă se focalizează pe două dintre categoriile amintite mai sus: personalul medical şi beneficiarii sistemului, încercând să radiografieze percepţiile, atitudinile şi modul în care aceştia se raportează la reformă şi descentralizare. Întrebările pe care ne axăm demersul de cercetare sunt: care este percepţia generală legată de sistemul sanitar şi reforma din acest sector? Care sunt diferenţele între cele două perspective asupra reformei – cea a personalului medical şi a populaţiei? Ce loc ocupă pe agenda publică descentralizarea şi reforma (sunt sau nu conştientizate şi percepute ca importante)? Cum evaluează beneficiarii sistemului şi personalul medical aspectele componente ale descentralizării? Răspunsul la aceste întrebări este conturat prin utilizarea unei metodologii cantitative, fiind aplicată analiza secundară pe date din Barometrul Serviciilor de Sănătate, din perioada 2002–2008. Articolul nu încearcă să evalueze procesul intern al descentralizării sau eficacitatea acesteia, ci să surprindă conceptualizările, 3 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 179 percepţiile şi înţelegerea acestui proces de către cele două categorii sociale. Descentralizarea înseamnă nu doar realocare a capacităţii de decizie, a resurselor, şi autorităţii de la nivel central la nivel local, ci înseamnă în primul rând schimbarea mentalităţii comunităţilor locale, în ideea responsabilizării în legătură cu sănătatea membrilor lor. Din acest motiv, considerăm că este binevenită o radiografie a acestei mentalităţi, a modului în care atât populaţia beneficiară de servicii medicale, cât şi personalul medical percep şi sunt pregătite să realizeze această schimbare. CADRUL TEORETIC AL CERCETĂRII Reformele ce au loc în prezent peste tot în lume, şi care au ca ţintă nu doar domeniul sănătăţii, ci şi domenii precum cel educaţional sau juridic, se înscriu pe direcţia imprimată de o schimbare profundă, începută în urmă cu două decenii, la care suntem încă martori: este vorba de trecerea spre o guvernare bazată pe ideologia neoliberală şi scăderea în importanţă (şi putere) a statului bunăstării. Una din premisele neoliberalismului, fundamentată pe dezideratul raţionalităţii economice, presupune responsabilizarea nivelurilor locale (individ, comunitate) şi împuternicirea lor în a prelua controlul asupra soartei proprii. Idealul neoliberal este acela al unei societăţi cu indivizi autonomi, ce îşi exercită dreptul la opţiune şi care îşi asumă riscuri într-un mod responsabil. Responsabilitatea individuală este considerată una dintre cele cinci caracteristici de bază ale neoliberalismului, aşa cum arată Ericson şi colaboratorii (Ericson şi alţii, 2000), alături de: guvernarea minimală, fundamentalismul pieţei, managementul riscului şi inevitabilitatea inegalităţii datorată faptului că indivizii au libertate de opţiune. Responsabilizarea individului este una dintre raţiunile principale ce stau la baza oricărui proces de reformă, indiferent de domeniu, ce îşi propune să transforme instituţii centralizate şi birocratice ale statului în instituţii descentralizate şi cu diferite grade de autonomie. Reformele din domeniul sanitar ce au avut loc în ultimele decenii în diferite ţări din Europa şi din lume se încadrează în această tendinţă, prin aceea că urmăresc o retragere progresivă a statului din mecanismul oferirii de servicii directe (de sănătate, în speţă) şi introducerea de noi sisteme de servicii, bazate într-o mult mai mare măsură pe opţiunea şi riscul individual (Rose, 1996). D. Beach (2010) arată şi el cum reformele din domeniul educaţiei şi sănătăţii din diferite ţări ale Europei se înscriu în această restructurare politică şi economică care este neoliberalismul şi care aduce cu ea, alături de dezideratul responsabilizării individuale şi locale, şi tendinţa spre comercializare şi transformare în marfă a serviciilor publice din cele două domenii. Consider important şi relevant pentru analiza proceselor de reformă şi descentralizare acest scurt excurs legat de contextul mai larg în care se plasează cele două procese, cel al ideologiei neoliberale. Explicaţiile anterioare sunt relevante cu precădere pentru descentralizare, concept pe care îl voi analiza în cele ce urmează, după definirea celui de reformă. 180 ADELA ELENA POPA 4 Reformă Reforma sectorului sanitar este o realitate obişnuită deja în majoritatea ţărilor europene. Ţările din fostul bloc comunist au realizat, în ultimele două decenii, reforme de mai mare sau mai mică amploare în sistemele lor de sănătate. Astfel, în Republica Cehă a avut loc în 1992 trecerea la sistemul asigurărilor sociale, urmată de privatizarea serviciilor medicale deţinute de stat şi multiplicarea surselor de finanţare a serviciilor medicale, astfel încât, până la finalul anului 1993, 85% din instituţiile medicale erau în proprietate privată (Ensor, 1993); Ungaria a implementat sistemul de asigurări sociale în 1989, a reorganizat serviciile medicale primare în 1992 şi a introdus metode de eficientizare şi de control a costurilor din sistem (Bokros, Dethier, 1998); Polonia a iniţiat şi ea un nou program naţional de asigurări de sănătate, începând cu anul 1997 (Berman, 1998). Nu doar ţările din fostul bloc comunist au realizat reforme în sectorul sanitar; măsuri de reformă, de mai mică sau mai mare anvergură au fost luate, practic, în ultimele două decenii, în toate ţările membre ale Uniunii Europene. Studii recente legate de percepţia 1 populaţiei asupra acestor reforme arată că, dintre toate reformele, oamenii sunt conştienţi în cea mai mare măsură de cea din domeniul sanitar. Acest lucru se întâmplă probabil şi pentru că se simt afectaţi personal în mod negativ de schimbările din acest domeniu mai mult decât de altele (47% din respondenţii studiului amintit afirmă acest lucru). Aşadar, reformele din domeniul sanitar se află nu doar pe agenda guvernelor, ci constituie o preocupare importantă şi pentru populaţia ţărilor în care au loc. Există deja o literatură ştiinţifică bine articulată, legată de reformă şi descentralizare în sistemul sanitar. O definire şi înţelegere clară a reformei este esenţială pentru a putea, ulterior, evalua dacă s-au produs schimbările scontate în sistem. Definirea conceptului de reformă este disponibilă în lucrările mai multor autori. Berman şi Bossert (2000: 2) consideră că reforma sistemului de sănătate reprezintă o schimbare fundamentală, planificată şi de durată a sectorului sanitar. „Fundamentală”, în sensul că întregul sector sanitar este supus schimbării. Aşadar nu avem schimbări ale unor componente de mică importanţă ale sistemului, ci schimbări în sectoarele fundamentale, strategice ale acestuia. „Fundamental” semnifică, de asemenea, să provoci schimbare în puncte-cheie ale sistemului de sănătate, cum ar fi finanţarea, plăţile, organizarea, regularizarea, sau comportamentul consumatorilor (Berman şi Bossert, 2000). Cei doi autori numesc o astfel de schimbare reformă de mare amploare („big R reform”). România parcurge o astfel de reformă, cu implicaţii în toate ariile de funcţionare ale sistemului sanitar, începând cu anul 1996, prin introducerea noului sistem de asigurări de sănătate, iar procesul continuă şi astăzi. Schimbarea este „de durată” pentru că nu presupune un 1 Este invocat aici un studiu realizat pe ţările-membre ale zonei euro, care a urmărit percepţia populaţiei din aceste ţări faţă de reformele realizate în diverse sectoare (Public attitudes and perceptions in the euro area. Analytical report, 2008). 5 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 181 efort singular, realizat rapid, ci eforturi continue, care se desfăşoară pe parcursul mai multor ani şi cu efecte durabile. Schimbarea de tip reformă este, de asemenea, „planificată” pentru că decurge – în teorie, cel puţin – dintr-o viziune raţională, construită pe baza datelor concrete furnizate de sistem şi a evaluării problemelor acestuia. Mecanismele de schimbare trebuie să fie astfel planificate încât să determine rezolvarea problemelor sistemului. O altă definire a reformei sectorului sanitar este cea a lui A. Cassels (1995: 331), conform căruia reforma sectorului sanitar este o schimbare fundamentală ce urmăreşte definirea priorităţilor, revizuirea politicilor de sănătate şi schimbarea instituţiilor care elaborează şi implementează respectivele politici. Cassels evidenţiază aşadar importanţa schimbării structurale (instituţionale), aspect cheie al reformei, fără de care nu se poate vorbi de o reformă autentică. Cassels (1995) oferă şi o analiză mai clară a componentelor cheie care ar trebui să facă parte din orice proces de reformă, indiferent de ţara în care acesta are loc:  îmbunătăţirea performanţei personalului medical – printr-o mai bună descriere a caracteristicilor locului de muncă, salarizare mai bună şi conformă cu performanţa, dezvoltarea unor sisteme mai bune de evaluare a personalului şi de stimulare a lui;  descentralizare – adică relocarea la nivelul administraţiei locale a managementului şi responsabilităţii unităţilor ce oferă servicii de îngrijire a sănătăţii;  îmbunătăţirea performanţei ministerului sănătăţii – reorganizare structurală, un mai bun management al resurselor umane şi financiare, dezvoltarea unor sisteme de monitorizare a performanţei, definirea unor priorităţi naţionale în programele adresate diferitelor tipuri de boli;  lărgirea opţiunilor de finanţare a sistemului – prin introducerea sistemului de coplată, a unor sisteme de finanţare la nivel comunitar, sau a unor scheme de asigurări sociale şi private;  introducerea competiţiei controlate – între instituţiile ce oferă servicii de sănătate sau servicii de suport;  colaborarea cu sectorul privat – elaborarea unor sisteme de regularizare şi contractare a ofertanţilor de servicii medicale din sectorul privat şi non-guvernamental. Oricare ar fi modalitatea de definire a conceptului şi de analiză a componentelor lui, majoritatea autorilor sintetizează următoarele scopuri ale procesului de reformă în sănătate: îmbunătăţirea accesibilităţii şi acoperirii cu servicii medicale, atingerea unei mai mari eficienţe în utilizarea resurselor sistemului, creşterea calităţii serviciilor medicale, precum şi sustenabilitatea financiară pe termen lung (Berman şi Bossert, 2000; Cassels, 1995). Pentru ca aceste scopuri să poată fi atinse, sunt necesare o serie de condiţii: stabilitatea politică, economică şi instituţională, resursă umană calificată şi specialişti care să realizeze aceste schimbări, o anumită flexibilitate instituţională şi o cultură organizaţională permeabilă la schimbări (în spitale, administraţii locale, ministere ale sănătăţii, direcţii de sănătate). Experienţa ţărilor care au iniţiat reforme ale 182 ADELA ELENA POPA 6 sectorului sanitar arată că adesea importanţa acestor condiţii a fost subestimată, ceea ce poate explica parţial eşecul la un anumit moment al reformelor în unele din aceste ţări. România a ratat cele trei condiţii necesare reformei menţionate mai sus: astfel, toată această perioadă a fost marcată de instabilitate politică (unsprezece schimbări de guvern) şi instituţională (nouăsprezece miniştri ai sănătăţii în perioada 1990–2010, fiecare cabinet venind cu viziuni oarecum diferite asupra reformei, astfel că adesea a fost dificil să existe o viziune globală coerentă). Cultura organizaţională rigidă şi birocraţia ce a caracterizat toate instituţiile României, nu doar pe cele din domeniul sanitar au constituit de asemenea obstacole ale reformei. Perioada în care s-a realizat reforma sistemului sanitar a fost marcată şi de o instabilitate economică puternică, cu efecte negative în finanţarea sistemului de sănătate. Resursa umană din sistem (cu precădere cei aflaţi în poziţii cheie pentru a realiza schimbările reformei) s-a dovedit a nu fi întotdeauna cea mai calificată, lipsindu-i adesea abilităţile manageriale pentru a implementa aceste schimbări (Vlădescu, Rădulescu şi Olsavszky, 2000). Rapoarte de actualitate arată – ca o altă dificultate legată de resursa umană – că în anii ce au urmat schimbării politice din 1989 mulţi reprezentanţi ai profesiei medicale din România au pus sub semnul întrebării autoritatea Ministerului Sănătăţii Publice, ca o reacţie la sistemul coercitiv de până atunci (Vlădescu, Scîntee şi Olsavszky, 2008, vol. 10). Nemulţumirile faţă de dotarea tehnică şi faţă de salarizare au constituit motivaţiile principale pentru care, în ultima perioadă, tot mai mulţi medici au părăsit sistemul medical. Suportul populaţiei pentru reforma sistemului sanitar a fost şi el redus în toată această perioadă, sondajele de opinie publică arătând creşterea gradului de insatisfacţie a populaţiei faţă de calitatea îngrijirii medicale din România. Acest lucru poate fi o posibilă explicaţie pentru faptul că cele mai multe schimbări legislative sau instituţionale din cadrul reformei sanitare au fost realizate fără o dezbatere publică reală. Ritmul reformei sanitare din România a fost, din toate aceste motive, mai lent şi mai greoi decât al altor ţări ieşite din fostul bloc comunist. În prezent, starea precară a sistemului de sănătate s-a acutizat şi mai mult pe fondul crizei economice, voci din mass-media şi din partea reprezentanţilor profesiei medicale afirmând că aceasta este cea mai profundă criză a sistemului de sănătate românesc. Descentralizare Aşa cum reiese din modelul detaliat mai sus (Cassels, 1995), una dintre componentele reformei în domeniul sanitar, alături de schimbarea instituţională, revizuirea politicilor şi programelor, găsirea unor noi surse de finanţare pentru sistem, sau îmbunătăţirea performanţei personalului şi instituţiilor sanitare, este descentralizarea. Aceasta presupune mutarea de la nivel central la nivel local a managementului şi responsabilităţii pentru instituţiile de îngrijire medicală. Descentralizarea este considerată, mai degrabă, ca un mijloc de realizare a reformei 7 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 183 în sănătate şi nu un scop în sine. Prin acest proces se speră, de obicei, să se obţină o creştere a eficienţei sistemului şi un răspuns mai adecvat la condiţiile şi nevoile locale. Descentralizarea se înscrie, aşa cum arătam mai sus, în trendul mai larg al responsabilizării comunităţilor locale pentru diverse probleme de interes public. Decizii şi programe legate de educaţie, finanţare sau sănătate sunt transferate în tot mai multe ţări şi din ce în ce mai frecvent, la nivel local. Reprezentanţii autorităţilor locale şi membrii comunităţilor sunt puşi tot mai frecvent în situaţia în care trebuie să lucreze împreună, să colaboreze, să participe şi, într-un final, să ajungă la înţelegerea faptului că starea de sănătate a comunităţii respective este o problemă de interes comun şi este dependentă de acţiuni, programe, decizii de la nivel local. Problema capitalului social al acestor comunităţi devine, în acest context, una extrem de actuală, dilema fiind aceasta: ce se întâmplă în zonele în care reţelele sociale nu sunt bine dezvoltate, sau nu există o tradiţie a participării sociale? Şaisprezece ţări din Europa au parcurs, în ultimii ani, un proces de descentralizare de diferite tipuri în domeniul sanitar. Există deja studii bine documentate ce analizează în profunzime modul în care s-au realizat aceste procese (a se vedea, de exemplu, Saltman, Bankauskaite şi Vrangbæk, 2007). În ciuda entuziasmului iniţial pentru această măsură, toate ţările care au implementat această componentă a reformei au experimentat dificultăţi, generate în principal de faptul că autorităţile locale au cel mai adesea o capacitate managerială limitată şi sunt dependente de centru pentru majoritatea resurselor lor. Cadrul legal neclar care nu departajează îndeajuns responsabilităţile locale de cele centrale, poate crea, de asemenea, probleme (Cassels, 1995). În plus, descentralizarea a fost considerată, în multe ţări, o măsură controversată, datorită faptului că poate duce la o creştere a inegalităţilor în sistem. O altă critică a fost aceea că poate afecta eficienţa unor programe naţionale de sănătate (cum este cel al imunizărilor, sau cele de planificare familială). Nu există încă dovezi clare (argumentate statistic) care să indice care este impactul acestei măsuri asupra sistemelor de sănătate şi dacă este vorba de un impact pozitiv sau negativ (nici măcar în ţări care au realizat deja de ceva timp descentralizarea) (Berman şi Bossert, 2000) Există o serie de teorii şi abordări care circulă în literatura de specialitate şi care îşi propun explicarea fenomenului descentralizării, cum ar fi: abordarea bazată pe teoria capitalului social, teoria principal-agent, sau abordarea administraţiei publice. Consider însă că abordarea care explică cel mai bine acest proces este cea numită a „spaţiului de decizie”, elaborată de Thomas Bossert (1998). Esenţa procesului de descentralizare este extinderea capacităţii de decizie de la nivel central la nivel local. Practic, administraţiile locale dobândesc, prin descentralizare, un anumit spaţiu de decizie, care poate fi mai larg sau mai redus, în funcţie de modul în care s-a făcut descentralizarea. Spaţiul de decizie este, aşadar, „cantitatea de decizie” permisă autorităţilor locale de către autorităţile centrale. Acest spaţiu este reglementat legislativ, dar este adesea obiect al negocierii între cele două niveluri (central şi local). Matricea spaţiului de decizie specifică ariile funcţionale 184 ADELA ELENA POPA 8 în care autorităţile locale pot avea capacitate de decizie, precum şi gradul de decizie care le este permis. Tabelul nr. 1 Matricea spaţiului de decizie Gradul de decizie Arii funcţionale ale sistemului Redus Moderat Ridicat Finanţare Æ Æ Æ Surse de venit Æ Æ Æ Alocarea banilor Æ Æ Æ Venituri din taxe şi contracte Organizarea serviciilor Æ Æ Æ Autonomia spitalelor Æ Æ Æ Scheme de asigurare Æ Æ Æ Mecanisme de plată Æ Æ Æ Contracte cu furnizori privaţi Æ Æ Æ Programe obligatorii Resurse umane Æ Æ Æ Salarii Æ Æ Æ Contracte Æ Æ Æ Aspecte organizatorice Accesibilitate Æ Æ Æ Atragerea populaţiei-ţintă Conducere Æ Æ Æ Board-uri autonome Æ Æ Æ Participare comunitară Sursa: Bossert, 1998. Aceeaşi abordare a spaţiului de decizie enunţă trei întrebări-cheie, care ar trebui să primească răspuns pentru a înţelege orice proces de descentralizare: câtă putere de decizie se transferă de la nivel central la nivel local, care este efectul acestui transfer asupra performanţei sistemului şi cum utilizează autorităţile locale capacitatea de decizie primită (inovează sau continuă să acţioneze aşa cum făceau anterior descentralizării). Utilitatea acestui model este ridicată, pentru că orice proces de descentralizare poate fi descris utilizând matricea de mai sus. În cadrul studiului de faţă vom utiliza acest model, încercând să decelăm ariile funcţionale de mai sus în cercetări întreprinse în spaţiul românesc, pentru a determina percepţia publică asupra eficienţei acestor arii funcţionale. METODOLOGIE ŞI DATE Punctul de pornire al acestui studiu este intenţia de a înţelege necesitatea, eficienţa şi ecoul creat de recent încheiatul proces de descentralizare a spitalelor, ca 9 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 185 parte a reformei sanitare din România. Dorinţa este aceea de a obţine o înţelegere globală a acestui proces, prin analiza tuturor aspectelor sociale implicate şi a tuturor actorilor sociali ce participă la acest proces. Articolul de faţă, ce face parte dintr-un demers de cercetare mai amplu, se focalizează doar pe populaţie şi medici, dar intenţionăm să surprindem, într-o cercetare viitoare, şi aspectele relevante pentru descentralizare de la celelalte două niveluri (administraţie locală şi centrală). Analiza de faţă utilizează analiza secundară pe date din Barometrele de sănătate şi Barometrul de opinie publică 1998–2007. Au fost luate în analiză date 23 şi 2008 ale Barometrului de sănătate care din valurile 2002, 2003, 2005, 2006 oferă informaţii legate de percepţia populaţiei şi a personalului medical asupra reformei şi sistemului sanitar. Tabelul nr. 2 Dimensiuni şi variabile analizate Dimensiuni Variabile Percepţia generală asupra sistemului sanitar şi a direcţiei în care merge Percepţia generală asupra reformei şi a direcţiei ei Reformă Locul reformei în agenda publică Problemele sistemului de sănătate Finanţarea sistemului Organizarea serviciilor Descentralizare* Resursa umană din sistem Accesul populaţiei la servicii Guvernarea sistemului * variabilele ce operaţionalizează dimensiunea descentralizării au fost preluate din Matricea Spaţiului de Decizie, Bossert (1998). 2 Barometrul de opinie privind serviciile de sănătate în anul 2002, realizat de Metro Media Transilvania, pe un eşantion de 1 517 persoane de 18 ani şi peste, eşantion stratificat, probabilist, tri- stadial, eroare maximă +/- 2,5%; Barometrul de opinie privind serviciile de sănătate în anul 2003, realizat pe un eşantion de 1 192 de persoane de 18 ani şi peste, eşantion stratificat, probabilist, eroare maximă +/- 2,8 %; Barometrul de opinie privind serviciile de sănătate în anul 2005, realizat de The Gallup Organization, realizat pe un eşantion de 1 076 persoane de 18 ani şi peste, eşantion probabilist, stratificat, bi-stadial, eroare tolerată de ± 3 %; Barometrul de opinie privind serviciile de sănătate în anul 2006, realizat pe 1 452 persoane din mediul urban şi rural din 14 judeţe din România, inclusiv Bucureşti (eşantionare pe regiuni de dezvoltare), marja de eroare de +/- 2,8%. Toate acestea sunt disponibile pe site-ul Centrului pentru Politici şi Servicii de Sănătate, http://www.cpss.ro/. 3 Barometrul de sănătate pentru anul 2008, intitulat Sistemul sanitar în România – realităţi, cauze, soluţii, realizat de Totem Communication, pe două module: modulul populaţie generală, eşantion alcătuit din 1 214 persoane de 18 ani şi peste din mediul urban şi rural din România, eşantion probabilist, multistadial stratificat, eroare tolerată de ± 3 %; şi modulul medici, realizat pe 1 884 medici specialişti (specialităţi medicale şi chirurgicale), medici de familie, medici rezidenţi, farmacişti şi asistenţi medicali (din instituţii medicale din mediul urban şi rural din România), eşantion probabilist, stadial, stratificat, eşantionul fiind reprezentativ pentru fiecare categorie de medici, la un nivel de încredere de 95%. Cercetarea este disponibilă pe site-ul Direcţiei pentru Strategii Guvernamentale, http://www.publicinfo.ro/pagini/index.php. 186 ADELA ELENA POPA 10 Principala limitare în analiza acestor date şi în conturarea unei imagini unitare asupra modului în care populaţia se raportează la reformă a fost aceea că cercetările mai sus amintite nu urmăresc aceeaşi indicatori, de la un an la altul, astfel încât este dificilă sau, pentru anumite teme, chiar imposibilă realizarea unor comparaţii. Din acelaşi motiv, este dificil de înţeles modul în care a evoluat în aceşti ani percepţia asupra reformei din sistemul sanitar. Variabilele luate în analiză, pe cele două dimensiuni, sunt detaliate în Tabelul nr. 2. Indicatorii relevanţi pentru variabilele pe care s-a realizat analiza sunt detaliaţi în Anexă. Vom prezenta, în cele ce urmează, rezultatele acestei analize. REZULTATE Reforma şi descentralizarea, din perspectiva beneficiarilor sistemului de sănătate Analiza de mai jos se realizează, în principal, pe date din Barometrul Sistemului Sanitar, 2008, care are două merite semnificative: cuprinde o secţiune detaliată legată de reformă şi a fost realizat nu doar pe populaţia generală, ci şi pe categorii ale personalului medical – medici rezidenţi, de familie, specialişti, asistente medicale – astfel încât permite şi o privire din interiorul sistemului asupra modurilor de raportare la reformă. Înainte însă de această analiză pe ultimul val disponibil, cel din 2008, am realizat o alta, mai sumară, pe valurile anterioare ale aceleiaşi cercetări, în încercarea de a realiza un tablou comparativ pe ani. Alături de probleme cum ar fi locurile de muncă, preţurile, pensiile şi corupţia, sănătatea a ocupat un loc central în agenda populaţiei, de-a lungul anilor. Acest lucru se întâmpla şi în 2008 – ultimul val al Barometrului Sistemului Sanitar – când 90,3% din respondenţi considerau, într-o mare şi foarte mare măsură, că problemele actuale ale României sunt legate de sănătate. Asocierea acestui item cu variabile demografice relevă faptul că, mai ales categoriile sociodemografice vulnerabile, sunt mai înclinate să considere că problemele României sunt legate de sănătate: cei din rural, cei cu vârsta între 50 şi 69 de ani, cei din regiunile de Sud şi Sud-Vest ale României, precum şi cei plătitori ai contribuţiei la asigurările de sănătate (aceştia din urmă, probabil, pe fondul nemulţumirii modului în care sunt alocate fondurile provenite de la asiguraţi). Care este percepţia generală asupra sistemului de sănătate? Se remarcă chiar dinainte de 2006, anul introducerii noii legi a reformei sanitare (Legea 95/2006) ce iniţiază actualele schimbări din sistem, o deteriorare a percepţiei asupra sistemului de sănătate. Astfel, ponderea celor care consideră că deşi „există părţi bune în actualul sistem, sunt necesare schimbări fundamentale pentru ca acestea să „funcţioneze mai bine” creşte de la 39% în 2002, la 46% în 2005. Similar, procentul celor care cred că „sistemul sanitar românesc funcţionează atât de prost încât este nevoie de o schimbare completă a sa” creşte de la 23% (2002) la 31% 11 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 187 (2005). În 2008, 34,2% din cei intervievaţi consideră că sistemul sanitar românesc merge într-o direcţie greşită. Legat strict de reformă, opinia pare a fi una fluctuantă, în sensul că, în 2002, 38% din respondenţi consideră că direcţia reformei este bună, după care, în 2006, anul adoptării Legii reformei sistemului sanitar, doar 28% mai consideră acest lucru, iar în 2008 această pondere creşte din nou, la 32,5%, fără a atinge nivelul dinaintea anului în care a fost iniţiată reforma. Opinia legată de direcţia reformei sistemului de sănătate se structurează diferit în funcţie de regiunile de dezvoltare ale României şi de cuprinderea beneficiarului în sistem, astfel: tind să considere că reforma merge într-o direcţie bună cei din regiunile Nord-Est, Nord-Vest şi Sud- Vest, precum şi cei înscrişi la un medic de familie şi cei ce plătesc contribuţia 4 . pentru asigurări de sănătate Un alt indicator care poate oferi o imagine legată de importanţa şi necesitatea reformei percepute de populaţie este cel referitor la percepţia reformei ca fiind cea mai importantă problemă a sistemului de sănătate din România. Deşi se pare că reforma n-a fost niciodată în topul agendei problemelor beneficiarilor sistemului de sănătate – dovadă fiind procentele mici înregistrate în fiecare val al cercetării – se remarcă, totuşi, o intensificare a conştientizării reformei ca problemă între 2003 şi 2008, astfel: în 2003 doar 1% din respondenţi considerau ca reforma e cea mai importantă problemă, în 2006 procentul acestora creşte la 3,4%, iar în 2008 ajunge la 4%. În tot acest timp, principalele două probleme care acaparează atenţia şi preocuparea oamenilor sunt medicamentele compensate şi gratuite precum şi lipsa banilor şi proasta alocare a fondurilor. Ne propuneam în debutul acestui studiu să studiem şi modul în care populaţia şi resursa umană din sistem se raportează la descentralizare. Deşi cadrul legislativ pentru descentralizarea în sistemul sanitar era deja conturat în 2008 prin Legea Reformei Sanitare (95/2006), procesul efectiv al descentralizării spitalelor nu era încă iniţiat, astfel încât chestionarul pentru populaţie al Barometrului Sistemului Sanitar din 2008 nu cuprinde întrebări directe care să vizeze acest proces. În schimb, sunt cuprinse în cercetare o serie de variabile care sunt legate de problematica descentralizării, astfel că aceasta poate fi studiată indirect. Luăm ca punct de pornire faptul că descentralizarea înseamnă transferul autorităţii şi responsabilităţii de la nivel central (guvernamental) la nivel local. În plus, pentru ca acest proces să se realizeze cu succes, nivelul de încredere în instituţiile locale, ca şi stocul de capital social al localităţii/comunităţii în care se realizează transferul de autoritate şi responsabilitate trebuie să fie ridicat (Bossert, 1998). Din acest motiv, consider oportună cercetarea următorilor itemi: ■ mulţumirea faţă de activitatea guvernului în domeniul sănătăţii; ■ încrederea în Ministerul sănătăţii comparativ cu încrederea în Primărie; ■ componentele procesului de descentralizare (management, finanţare, acces, etc.). 4 Asocieri semnificative la pragul de 0,01; prelucrări pe datele din Barometrul Sistemului Sanitar 2008. 188 ADELA ELENA POPA 12 Grafic 1 Cât de mulţumit sau nemulţumit sunteţi de activitatea guvernului în domeniul sănătăţii? Sursa datelor: analiză secundară după date din Barometrul de opinie publică 1998–2007 (Bădescu, Comşa, Sandu şi Stănculescu, 2007). În ce priveşte mulţumirea faţă de activitatea guvernului, se remarcă faptul că, în perioada 1997–2007, ponderea persoanelor nemulţumite şi foarte nemulţumite este permanent mai ridicată decât cea a persoanelor mulţumite şi foarte mulţumite, indicând un nivel general de insatisfacţie legat de prestaţia Guvernului în acest domeniu. Se remarcă fluctuaţii semnificative în perioadele în care au loc alegeri prezidenţiale şi legislative în România: astfel, schimbarea de preşedinte şi guvern din 2000 determină de departe cea mai mare fluctuaţie în satisfacţia oamenilor – ponderea persoanelor mulţumite şi foarte mulţumite creşte de la 10% la 40%. Deşi este un aspect problematic, acest nivel ridicat de nemulţumire a populaţiei faţă de activitatea guvernului ar putea fi o premisă pentru dorinţa oamenilor de a gestiona, la nivel comunitar, spitalele locale şi de a se implica în deciziile privind managementul şi finanţarea acestora. Această implicare ar avea şanse mai mari să se realizeze, dacă nivelul scăzut de satisfacţie şi încredere în Guvern s-ar corela cu un nivel ridicat de încredere în instituţiile administraţiei locale. Analizând însă comparativ încrederea în Ministerul sănătăţii cu încrederea în Primărie/Consiliul local, la nivelul anului 2008, se remarcă însă faptul că majoritatea categoriilor sociodemografice investesc încredere doar în Ministerul sănătăţii, sau în ambele instituţii. Situaţia ca doar Primăria/Consiliul local să fie investită cu încredere este rară. Acest lucru se întâmplă mai ales la categoriile sociodemografice cu status scăzut (cei ce locuiesc în rural, cei cu venituri foarte scăzute, agricultorii, cei cu educaţie mai scăzută). Categoriile sociale mai bine plasate sub aspectul rezidenţei, educaţiei, venitului sau ocupaţiei tind să aibă o încredere mică şi foarte mică în ambele instituţii. De altfel, datele nu sunt surprinzătoare din acest punct de vedere, fiind cunoscut şi documentat în studiile din acest domeniu scepticismul faţă de instituţiile sociale şi politice în societăţile post-comuniste, ca rezultantă a mai multor factori, 13 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 189 printre care şi statusul socioeconomic al indivizilor (Mishler şi Rose, 1997). Aşadar, premisa încrederii în autorităţile locale, care ar putea compensa un nivel scăzut al încrederii în instituţiile statului, ca precondiţie a descentralizării, nu există, la nivelul anului 2008. Tabelul nr. 3 Încrederea în instituţiile centrale vs. locale, în funcţie de variabile sociodemografice Încrederea în Încrederea Primărie/Consiliul în Ministerul local sănătăţii Nord-Est 0 + Centru + + Regiunea Sud-Vest + + Sud – – Bucureşti – – Urban – – Mediul de rezidenţă Rural + + 70 de ani şi peste 0 + Vârsta Nu ne ajung nici pentru strictul necesar + + Reuşim să cumpărăm şi unele bunuri Venituri – 0 mai scumpe, dar cu restrângeri în alte ale domenii gospodăriei Reuşim să avem tot ce ne trebuie, fără – –* să ne restrângem de la ceva Ocupaţii intelectuale – 0 Funcţionari în administraţie – – Agricultori + + Ocupaţie Muncitori necalificaţi în sectoare ne- + 0 agricole Casnică + 0 Pensionar +* +* Şcoala generală + 0 Ultima şcoală Studii medii –* – absolvită Studii superioare –* 0 Sursa datelor: prelucrări ale autoarei după date din Barometrul Sistemului Sanitar, 2008. Notă: Tabelul prezintă doar categoriile sociodemografice pentru care există asocieri semnificative (test de asociere Hi-pătrat şi VRA semnificative la pragul de 0,05). Simbolurile marcate cu asterisc indică asocieri semnificative la pragul de 0,10. „+” = multă şi foarte multă încredere; „–” = puţină şi foarte puţină (sau deloc) încredere; 0 = lipsa unei asocieri semnificative. Alţi doi itemi relevanţi pentru scopul acestui studiu sunt cei legaţi de informarea şi opinia populaţiei în legătură cu schimbările legislative iniţiate de Ministerul sănătăţii după 2006. Barometrul Sistemului Sanitar, 2008 investighează răspunsurile la aceste două întrebări: dacă respondenţii au auzit de aceste modificări legislative (întrebare dihotomică) şi cum apreciază aceste modificări (întrebare cu 190 ADELA ELENA POPA 14 răspuns multiplu). Informarea cetăţenilor în legătură cu acest aspect este scăzută, dovadă fiind faptul că doar 18,4% din totalul eşantionului a auzit de aceste modificări (81,6% nu au auzit). Urmărind variabilele sociodemografice, devine clar faptul că cei mai informaţi sunt cei cu status socioocupaţional înalt (stoc de educaţie ridicat, venit ridicat, locuire în urban, ocupaţii intelectuale) şi cei din regiunea Centru şi din Bucureşti. Graficul 2 arată acest lucru. Grafic 2 Aţi auzit de modificările legislative promovate de Ministerul sănătăţii, începând cu 2006? (%) Sursa datelor: prelucrări ale autoarei pe date din Barometru Sistemului Sanitar, 2008. Notă: Graficul prezintă doar procentele din căsuţele cu valori reziduale ajustate semnificative la pragul de 0,05. Rezultatele sunt oarecum previzibile, ştiut fiind faptul că, în general, persoanele cu status mai înalt sunt mai bine informate. În acelaşi timp, aceste rezultate ar putea ghida activitatea Ministerului şi celorlalte instituţii implicate în reforma sanitară în activitatea de informare a populaţiei asupra schimbărilor propuse în procesul de reformă. Este evident, în primul rând, faptul că este nevoie de o informare mai intensă asupra acestor schimbări, care să fie realizată mai ales prin audio-vizual (pentru că televiziunea este cea mai importantă sursă de informare în problemele legate de sănătate şi sistemul sanitar, pentru mai mult de jumătate dintre români). Cu atât mai mult cu cât ţinta reformei este, în prezent, descentralizarea, care presupune participare şi implicare comunitară. Ori oamenii nu pot fi implicaţi dacă nu sunt informaţi. În al doilea rând, este evident că informarea trebuie să se facă segmentat, în mod diferit 15 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 191 pentru cei mai bine educaţi, cu ocupaţii mai bune, cu venit mai ridicat, faţă de cei cu status mai precar. Pentru această din urmă categorie este necesară o informare mai generală, pe când prima categorie ar putea beneficia de informaţii mai nuanţate. În al treilea rând, deşi la nivelul anului 2008 gradul de conştientizare al populaţiei asupra schimbărilor din sistem era extrem de scăzut, o serie de evenimente ce au avut loc în ultimele luni (incidentul de la Maternitatea Giuleşti, migraţia personalului medical în străinătate, penuria de personal calificat din sistem) au intensificat atenţia opiniei publice asupra acestor probleme, astfel încât este foarte posibil ca, la această oră, gradul de informare al populaţiei să fie mai ridicat. Pentru cei care au auzit de aceste modificări legislative de după 2006, a fost adresată o întrebare legată de modul în care apreciază aceste măsuri. Ierarhia răspunsurilor (întrebarea a fost una cu răspuns multiplu) este următoarea: • au dus la îmbunătăţirea calităţii serviciilor medicale – 7,3%; • au dus la organizarea mai bună a sistemului – 4,6%; • nu au avut nici un efect – 4,1%; • mai degrabă au încurcat lucrurile – 2,3%. Cine sunt cei care au mai degrabă o opinie pozitivă despre aceste modificări? Dar cei care au o opinie negativă? Cele două profiluri se suprapun, într-o oarecare măsură, deşi sunt diferit conturate. Profilul celor ce consideră că modificările legislative adoptate de Ministerul sănătăţii după 2006 au dus la îmbunătăţirea calităţii serviciilor medicale sau la organizarea mai bună a sistemului este conturat în tuşe mai clare. Este evident, urmărind şi Tabelul nr. 4, că împărtăşesc această opinie cei tineri, cu ocupaţii de vârf, cu studii superioare. Profilul celor ce consideră că modificările legislative amintite nu au avut nici un efect sau mai degrabă au încurcat lucrurile sunt liber profesioniştii şi întreprinzătorii, cei mai vârstnici şi de asemenea cei cu ocupaţii intelectuale şi studii superioare. Tabelul nr. 4 Aprecierea efectului schimbărilor din sistemul sanitar de după 2006 Au dus la îmbunătăţirea calităţii serviciilor medicale Nu a avut nici un efect sau, mai sau la organizarea mai bună a sistemului degrabă, au încurcat lucrurile ■ Judeţele Sibiu, Prahova, Olt, Buzău, Harghita, Mureş ■ Judeţele Ialomiţa şi Cluj ■ Regiunile Centru, Sud-Vest şi Sud-Est ■ Bucureşti şi regiunea Nord-Vest ■ Cei cu vârsta între 30–49 de ani ■ Cei ce locuiesc în urban ■ Cei ce locuiesc în urban ■ Cei cu vârsta între 50–69 de ani ■ Ocupaţii intelectuale ■ Întreprinzători pe cont propriu şi ■ Conducători de unităţi, directori, manageri de vârf liber profesionişti ■ Funcţionari în administraţie ■ Tehnicieni, maiştri ■ Cei cu studii superioare ■ Persoane în incapacitate de muncă ■ Cei cu studii superioare (universitare şi master) ■ Ocupaţii intelectuale Spuneam anterior că Barometrul Sistemului Sanitar din 2008 oferă posibilitatea de a face analize pe o parte din aspectele care reprezintă componente 192 ADELA ELENA POPA 16 ale descentralizării şi că, indirect, putem avea o imagine parţială asupra acestui proces. După cum aminteam în secţiunea teoretică a acestui studiu, descentralizarea vizează cinci dimensiuni esenţiale: finanţare, organizarea serviciilor medicale, resursele umane din sistem, accesul populaţiei şi managementul unităţilor medicale (Bossert, 1998), fiecare dintre acestea având, la rândul lor, mai multe aspecte ce trebuie să facă obiectul oricărui proces de descentralizare. Dintre acestea, patru dimensiuni (cu excepţia managementului serviciilor medicale) sunt oarecum acoperite cu indicatori în diverse valuri ale barometrelor serviciilor de sănătate. „Oarecum”, pentru că şi aceste dimensiuni sunt parţial saturate, indicatorii cuprinşi în cercetare neurmărind toate aspectele relevante pentru dimensiunea respectivă. Mai jos sunt expuse rezultatele analizelor pe cele patru dimensiuni, din perspectiva populaţiei generale. Finanţarea sistemului. Una dintre cele mai acute probleme ale sistemului de sănătate românesc este cea a finanţării, atât sub aspectul lipsei fondurilor necesare, cât şi al modului în care sunt alocate aceste fonduri. Problema pare a fi mai acută în 2003 şi 2006, când procentul celor ce consideră această problemă ca fiind cea mai gravă pentru sistemul sanitar este de 22% şi respectiv 23,7%. În 2008, acest procent scade la 15,5%, pe locul întâi la cea mai gravă problemă a sistemului sanitar trecând cea a medicamentelor compensate. Printre alte aspecte vizate, procesul de descentralizare urmăreşte şi schimbarea modului de colectare şi alocare a resurselor (schimbare iniţiată prin descentralizarea Fondului naţional Unic de Asigurări de Sănătate, măsură menţionată mai sus). Ponderile de mai sus arată că există şi în rândul populaţiei o conştientizare a nevoii de schimbare de la acest nivel. Organizarea serviciilor medicale. Spre deosebire de prima dimensiune, cea de-a doua, a organizării serviciilor medicale, nu este considerată o problemă la fel de acută. Barometrele serviciilor de sănătate urmăresc explicit doar problema organizării spitalelor şi a asistenţei primare, şi mai puţin organizarea altor tipuri de servicii medicale. Ca gravitate, problema birocraţiei şi a proastei organizări a sistemului apare pe locul 7: doar 2% dintre respondenţi (în 2003) şi 3,5% (în 2006) consideră că este cea mai importantă problemă a sistemului. În 2005, un procent ridicat de respondenţi (37%) considera că cel mai important sector în care ar trebui făcute schimbări este acela al spitalelor. Resursa umană din sistem. Este o altă problemă prea puţin conştientizată până în 2008 (anul ultimului barometru de sănătate). Dintre aspectele relevante pentru descentralizare ale acestei dimensiuni, barometrele urmăresc doar problema salarizării medicilor, şi izolat, problema lipsei cadrelor medicale. Astfel, doar 2,7% dintre respondenţi în 2006 şi 1,9% în 2008 consideră că salariile mici ale medicilor constituie o problemă a sistemului de sănătate. Lipsa cadrelor medicale este resimţită ca problemă doar pentru 0,7% din eşantion. Accesul la serviciile medicale. Unul dintre dezideratele descentralizării este îmbunătăţirea accesului populaţiei la serviciile medicale. În 2002, 24% din eşantion afirma că nu are acces uşor la serviciile de specialitate (altele decât cele oferite de medicul de familie), datorită distanţei mari, costurilor sau timpului. În 2006, 13,9% 17 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 193 dintre respondenţi considerau că serviciile medicale în România sunt inaccesibile şi foarte inaccesibile (40,7% considerau că sunt accesibile şi foarte accesibile). În 2008, problema accesului apare pe locul 11 în ierarhia celor mai importante probleme ale sistemului sanitar românesc (doar 1,3% dintre respondenţi amintind-o). Diferenţele între aceste procente nu se datorează unor îmbunătăţiri majore în accesul la serviciile medicale, ci datorită faptului că această problemă a fost formulată şi măsurată diferit în diferitele valuri ale cercetării. Se remarcă faptul că sunt amintite ca deficitare de către subiecţii investigaţi mai ales aspectele geografic, financiar şi organizaţional (de timp) ale accesibilităţii. Reforma şi descentralizarea, din perspectiva personalului medical Opiniile personalului medical legate de sistemul sanitar sunt, mai degrabă, critice şi negative, iar opiniile legate de reformă sunt împărţite. Astfel, 42,7% apreciază că sistemul de sănătate din România este prost şi foarte prost, în special medicii rezidenţi şi farmaciştii, precum şi personalul medical tânăr, împărtăşind această opinie. Doar 15,3% din totalul eşantionului consideră că sistemul sanitar este bun şi foarte bun (medicii de familie şi asistenţii sunt mai degrabă indecişi sau în extrema pozitivă). Deşi opinia faţă de sistem este, în general, una negativă, cei mai mulţi respondenţi (48%) consideră că direcţia în care merge acesta este bună, iar pentru 41,9% direcţia este greşită. Tind să fie mai critici şi să considere că direcţia este greşită medicii specialişti şi personalul medical tânăr, în timp ce medicii de familie şi personalul vârstnic consideră că direcţia în care merge sistemul sanitar este una bună. În ce priveşte opinia asupra reformei şi asupra direcţiei acesteia, 38,5% consideră că reforma actuală a sistemului sanitar este una bună şi foarte bună, iar 43,6% sunt indecişi în această privinţă. Graficul 3 arată rezultatele unei analize de omogenitate, ce permite ilustrarea intuitivă a opiniei diferitelor categorii de medici, în funcţie de regiunea de dezvoltare de care aparţin, asupra direcţiei în care se îndreaptă reforma. Medicii de familie, asistentele medicale, precum şi personalul medical din regiunea de Sud-Vest şi Nord-Est au o opinie mai bună legat şi de acest aspect, comparativ cu medicii specialişti şi medicii din regiunea Centru şi Bucureşti. Legat de acest aspect, al direcţiei reformei sanitare, se remarcă o polarizare ridicată a opiniilor, cele două categorii de răspuns (bună şi greşită) având valori foarte apropiate, de 43,1% (direcţie bună) şi 40,9% (direcţia este greşită). Medicii specialişti, rezidenţi şi farmaciştii sunt semnificativ mai înclinaţi să afirme că direcţia reformei este una greşită. Întrebările care particularizează diverse aspecte legate de reformă pun într-o nouă lumină percepţia asupra acesteia. Astfel, pe întregul eşantion, personalul medical este mai înclinat să afirme că reforma nu a iniţiat descentralizarea sistemului de sănătate (49,2%), nu a dus la o organizare mai bună a sistemului (50,1%), nu a determinat reducerea corupţiei (67,6%) şi nu a facilitat ocuparea prin merit a poziţiilor de management din sistemul de sănătate (62,5%). În schimb, a 194 ADELA ELENA POPA 18 lărgit accesul populaţiei la serviciile medicale (52,9%) şi a crescut calitatea serviciilor (50%). Grafic 3 5 legată de direcţia în care se îndreaptă reforma, din perspectiva Analiză de omogenitate diferitelor categorii de medici Ierarhia celor mai importante probleme ale sistemului sanitar, în opinia medicilor, este diferită de cea a populaţiei. Dacă populaţia considera, în 2008, că cea mai importantă problemă este reprezentată de medicamentele gratuite şi compensate, în acelaşi an, din punctul de vedere al medicilor, cea mai importantă problemă a sistemului medical era insuficienţa fondurilor. În Tabelul nr. 5 este prezentată ierarhia celor mai importante probleme, aşa cum sunt ele văzute de diferitele categorii ale personalul medical. Se remarcă faptul că primele trei probleme pentru toate categoriile sunt, cu mici diferenţe, insuficienţa fondurilor, salariile mici ale personalului medical şi birocraţia din sistem. În rest, ierarhiile sunt diferite, în funcţie de categorie. 5 Analiza de omogenitate permite, spre deosebire de analiza de corespondenţă, asocierea a mai mult de două variabile. 19 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 195 Tabelul nr. 5 Ierarhia principalelor probleme ale sistemului de sănătate din România, din perspectiva diverselor categorii de medici Medici Medici de Medici Asistente Farmacişti specialiştifamilie rezidenţimedicale Insuficienţa fondurilor în sănătate 1 1 1 1 1 Salariile mici ale personalului medical 2 3 2 2 4 Birocraţia din sistemul de sănătate 3 2 3 3 2 Lipsa de specialişti în management 4 5 5 6 6 Corupţia 6 6 4 4 3 Infrastructura (clădiri, utilităţi) 5 7 9 6 9 Dotarea cu aparatură medicala 7 4 6 8 8 Scăderea calităţii serviciilor medicale 8 7 8 5 10 Costul ridicat al tratamentelor 11 8 10 7 5 Plecarea personalului în străinătate 12 7 7 8 12 Notă: cifrele reprezintă rangul problemei respective în ierarhie. Sursa datelor: prelucrare pe date din Barometrul Sistemului Sanitar, 2008. Atunci când sunt rugaţi să acorde note pentru diverse aspecte ale sistemului medical (Grafic 4), cel mai bine plasat aspect este calitatea actului medical oferit pacienţilor de către medici (media notelor acordate este de 7,7), iar aspectul cu nota cea mai mică este reprezentat de modalităţile de recrutare si de formare pentru personalul medical (4,5). Managementul şi finanţarea sistemului de sănătate şi accesul pacienţilor la serviciile de sănătate, aspectele cheie pentru descentralizare, au medii (ale notelor acordate) de mijloc. Grafic 4 Aprecierea diverselor aspecte ale sistemului sanitar (medii ale notelor acordate Sursa datelor: Barometrul Sistemului Sanitar, 2008. 196 ADELA ELENA POPA 20 Spre deosebire de modul în care este surprinsă problematica descentralizării în chestionarul pentru populaţie, în cel destinat personalului medical sunt disponibili un număr mai mare de indicatori care operaţionalizează fenomenul descentralizării, astfel încât imaginea conturată în acest caz este una mai completă. În tabelul din anexă sunt specificaţi indicatorii care au fost utilizaţi în analiză pentru dimensiunea descentralizare. Încrederea în Ministerul sănătăţii publice este extrem de scăzută, la nivelul anului 2008, 62,4% afirmând că au puţină şi foarte puţină încredere în Minister şi doar 34,6% afirmând că au multă şi foarte multă încredere. Comparativ cu perioada 2000–2004, în 2005–2008 activitatea Ministerului a rămas la fel pentru 42,5% dintre respondenţi sau s-a îmbunătăţit, pentru 33,3% dintre aceştia. Sunt mai înclinaţi să aibă puţină şi foarte puţină încredere în Minister Bucureştiul, regiunea Centru, grupa de vârstă 25–41 de ani şi medicii rezidenţi. Creditează cu multă şi foarte multă încredere instituţia Ministerului cei din regiunile Sud şi Sud-Vest, grupa de vârstă 42–56 de ani şi medicii de familie. Dacă aprecierea faţă de Minister este una preponderent negativă, nici instituţiile administrative locale nu se bucură de o opinie majoritar pozitivă: 45,1% din totalul eşantionului consideră că administraţia locală (Consiliul local şi cel judeţean) ar avea o capacitate mică şi foarte mică de a influenţa deciziile instituţiilor publice din domeniul sanitar (iar 40,4% consideră că această capacitate este mare şi foarte mare). Această opinie se nuanţează în analiza pe subeşantioane, în sensul că regiunea de dezvoltare Vest, precum şi categoria medicilor specialişti sunt mai încrezători în capacitatea administraţiei locale, în timp ce Bucureştiul şi categoria medicilor rezidenţi sunt mai refractari la această idee. Deşi ambele niveluri instituţionale (central şi local) au o apreciere mai degrabă negativă, marea majoritate a respondenţilor (66,6%) consideră că schimbarea decidenţilor din sistemul medical ar avea un impact puternic şi foarte puternic pentru îmbunătăţirea sistemului de sănătate. Legat de toate componentele reformei relevante pentru descentralizare, Bucureştiul se plasează pe o poziţie extrem de critică. Cei din Bucureşti sunt semnificativ mai înclinaţi să considere (în 2008) că reforma propusă de Minister nu a iniţiat descentralizarea, nu a dus la o organizare mai bună a sistemului şi nu a lărgit accesul populaţiei la serviciile medicale. Refractari faţă de cele trei aspecte menţionate sunt. în general. medicii specialişti şi rezidenţi, farmaciştii şi respondenţii tineri şi cu vârstă medie. Au o opinie mai bună. legat de aceste trei aspecte. subiecţii din regiunile din Sudul României şi Nord-Est, medicii de familie şi cei mai vârstnici. CONCLUZII Teoreticienii ce susţin ideea medicalizării societăţii afirmă că sănătatea a încetat să mai fie o problemă de interes strict medical şi este din ce în ce mai mult un aspect social. Departe de a fi doar o idee teoretică, schimbările ce au loc în sistemele de îngrijire a sănătăţii din diverse ţări, inclusiv în România, conduc. Toate. spre o transformare de mai mare amploare ce are loc în prezent, aceea a responsabilizării şi împuternicirii contextelor locale în tot ceea ce înseamnă atingerea şi menţinerea stării de sănătate. Schimbări precum descentralizarea spitalelor şi reducerea costurilor. prin 21 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 197 eficientizarea practicii medicale (informatizarea sistemului medical, reorganizarea unităţilor sanitare şi implementarea ghidurilor şi protocoalelor terapeutice pentru standardizarea practicii medicale), pe care reforma sistemului medical românesc le-a adus sau le va aduce în viitorul apropiat, se înscriu în trendul neo-liberal tot mai vizibil în orizontul economic şi politic al ultimilor ani. Multe ţări din lume au realizat. Deja. o reformă şi o descentralizare a sistemului sanitar. Şi deşi acestea s-au produs de prea puţini ani pentru ca eficienţa lor să poată fi evaluată prin date statistice, majoritatea teoreticienilor din acest domeniu susţin că descentralizarea este un pas necesar în eficientizarea oricărui sistem medical, nefiind. Desigur. mai puţin important modul în care se realizează acest proces (toate analizele existente, care au fost menţionate în acest articol, evidenţiază şi condiţiile necesare pentru a asigura eficienţa şi succesul descentralizării). Sunt practicienii din domeniul medical şi populaţia României pregătiţi să realizeze această schimbare? – este întrebarea la care a încercat să răspundă lucrarea de faţă. Analiza opiniilor medicilor şi beneficiarilor sistemului de sănătate asupra sistemului medical, asupra reformei şi asupra câtorva dintre componentele procesului de descentralizare permite formularea următoarelor concluzii: • personalul medical are opinii mai critice decât populaţia. legat de toate aspectele vizate (sistem sanitar, reformă, componente ale descentralizării); • beneficiarii şi medicii din regiunile dezvoltate (Centru, Vest, Bucureşti) tind să fie mai critici în legătură cu sistemul sanitar şi prestaţia guvernului şi ministerului, în domeniul sănătăţii; • medicii specialişti şi rezidenţi apreciază negativ direcţia în care merge sistemul sanitar, reforma şi activitatea Ministerului sănătăţii, dar sunt mai încrezători în capacitatea administraţiei locale de a prelua responsabilitatea; • Medicii de familie şi asistenţii au o opinie mai bună legat de toate aspectele vizate ale sistemului sanitar; • medicii specialişti şi zona de Vest a României favorizează mai mult ideea de descentralizare; • cu excepţia finanţării sistemului, toate celelalte componente relevante pentru descentralizare nu sunt percepute de populaţie ca probleme acute, importante ale sistemului sanitar. Din acest motiv, ne-am putea aştepta ca populaţia să nu sprijine ideea de descentralizare, sau să nu considere acest proces necesar. Datorită inexistenţei în bazele de date a unei întrebări care să vizeze direct acest aspect, nu putem afirma acest lucru cu certitudine. Urmărind concluziile de mai sus devine evident, pe de o parte, faptul că beneficiarii sistemului de sănătate nu dispun încă de o percepţie şi o informare completă legate de acele aspecte deficitare ale sistemului sanitar care ar putea fi îmbunătăţite printr-o descentralizare a lui. Intensificarea dezbaterii publice asupra problemelor acute ale sistemului medical, ar fi, din acest punct de vedere, binevenită. Pe de altă parte, dacă pornim de la premisa că încrederea în capacitatea administraţiei locale de a gestiona problemele legate de sănătate este o precondiţie pentru succesul descentralizării, atunci putem conchide, conform rezultatelor acestui studiu, că acest proces ar găsi mai mult sprijin în regiunile dezvoltate şi în rândul medicilor specialişti 198 ADELA ELENA POPA 22 şi rezidenţi. Concluziile studiului de faţă sunt însă limitate, datorită faptului că datele empirice disponibile pe această temă au fost, la momentul realizării cercetării, insuficiente. O altă limitare pentru unele dintre aspectele analizate este aceea că studiu de faţă a fost realizat într-o perioadă în care procesul descentralizării spitalelor era la debut. Consider însă că este necesară continuarea analizei la un anumit interval de timp după încheierea acestei etape a descentralizării, ceea ce ar permite o viziune globală, completă asupra fenomenului şi o mai mare obiectivitate. Anexa Cod Descriere Cercetarea Valul POPULAŢIE În ce măsură credeţi că problemele actuale ale Barometrul sistemului E1 2008 României sunt legate de …sănătate sanitar Credeţi că sistemul sanitar din ţara noastră merge într-o Barometrul sistemului E4 2008 direcţie bună sau într-o direcţie greşită? sanitar pinie Barometrul de o E13 (2008) Consideraţi că reforma sistemului sanitar din România 2002 privind serviciile de Q47 (2006) merge într-o direcţie bună? sănătate pinie Barometrul de o privind serviciile de 2006 sănătate Barometrul sistemului 2008 sanitar Care dintre următoarele afirmaţii despre sistemul sanitar din România este cea mai aproape de opinia dvs.?: – Există părţi bune în actualul sistem sanitar, dar sunt pinie Barometrul de o privind serviciile de necesare schimbări fundamentale pentru ca acesta să 2005 sănătate funcţioneze mai bine. prost – Sistemul sanitar românesc funcţionează atât de încât este nevoie de o schimbare completă a sa. Care consideraţi că este, în momentul de faţă, cea mai E5 (2008) Barometrul sistemului 2008 importantă problemă a sistemului de sănătate din Q46 (2006) sanitar România?... Reforma, privatizarea sistemului sanitar. ?? (2003) Barometrul de opinie 2006 privind serviciile de sănătate Barometrul de o pinie privind serviciile de 2003 sănătate Descentralizare Cât de multă încredere aveţi în următoarele instituţii şi în programele pe care acestea le derulează: E7-1 Barometrul sistemului 2008 1. Ministerul sănătăţii publice. E7-6 sanitar 6. Primăria/Consiliul local al localităţii unde aveţi reşedinţa. Aţi auzit de modificările legislative promovate de Barometrul sistemului E10 2008 Ministerul sănătăţii, începând cu 2006? sanitar Cum apreciaţi modificările legislative promovate deBarometrul sistemului E11 2008 Ministerul sănătăţii? sanitar 23 MEDICI ŞI PACIENŢI – DOUĂ PERSPECTIVE ASUPRA REFORMEI ŞI DESCENTRALIZĂRII 199 PERSONAL MEDICAL Cum apreciaţi sistemul de sănătate actual din Barometrul sistemului A2 2008 România? sanitar Credeţi că sistemul sanitar din ţara noastră merge într-Barometrul sistemului 2008 A3 o direcţie bună sau într-o direcţie greşită? sanitar B6 Consideraţi că reforma promovată de Ministerul Barometrul sistemului 2008 sănătăţii începând cu 2006 este foarte bună, bună, nici sanitar bună nici rea, rea sau foarte rea? B8 Consideraţi că reforma sistemului sanitar din România Barometrul sistemului 2008 merge într-o direcţie bună? sanitar C2 Care consideraţi că este, în momentul de faţă, cea mai Barometrul sistemului 2008 importantă problemă a sistemului de sănătate din sanitar România? Descentralizare B1-A Cât de multă încredere aveţi în Ministerul sănătăţii Barometrul sistemului 2008 publice? sanitar B7-b Consideraţi că reforma promovată de Ministerul sănătăţii: B7-d – A iniţiat organizarea mai bună a sistemului de sănătate Barometrul sistemului B7-f – A iniţiat descentralizarea sistemului de sănătate 2008 sanitar – A lărgit accesul populaţiei la gama de servicii medicale si de tratamente B13-h Cât de mare estimaţi ca este capacitatea următorilor actori Barometrul sistemului 2008 de a influenţa publice din domeniul sanitar? sanitar Consilii locale/ consilii judeţene C1-E Va rog ca, pe o scala de la 1 la 10 unde 10 este foarte C1-F bună iar 1 este foarte slabă, să acordaţi note următoarelor C1-I aspecte legate de sistemul de sănătate din România Barometrul sistemului 2008 E. Managementul sistemului de sănătate. sanitar F. Finanţarea sistemului de sănătate. I. Accesul pacienţilor la serviciile medicale. C3-B Cum apreciaţi impactul potenţial al următoarelor măsuri ce pot fi luate pentru îmbunătăţirea sistemului de sănătate, Barometrul sistemului 2008 pe o scală de la 1 la 10, unde 10 este foarte mare influenţă sanitar pozitivă, iar 1 este fără niciun fel de influenţă. – Schimbarea decidenţilor din sistemul de sănătate. BIBLIOGRAFIE 1. Beach, D., Neoliberal Restructuring in Education and Health Professions in Europe, în „Current Sociology”, 58, nr. 4, 2010, pp. 551–569, doi:10.1177/0011392110367998. 2. Berman, P. A., National Health Insurance in Poland: A Coach without Horses?, Raport nr. 63, Data for Decision Making Project, Boston, The Harvard School of Public Health, 1998, disponibil online la http://www.hsph.harvard.edu/ihsg/publications/pdf/No-63.pdf. 3. Berman, P. A., Bossert, T. J., A Decade of Health Sector Reform in Developing Countries: What Have We Learned?, lucrare prezentată la DDM simpozionul „Appraising a Decade of Health Sector Reform in Developing Countries”, Washington, D.C., March 15, 2000, disponibil online la http://www.hsph.harvard.edu/ihsg/publications/pdf/closeout.pdf. 4. Bokros, L., Dethier, J.-J. (eds), Public Finance Reform During the Transition. The Experience of Hungary, Washington, World Bank, 1998. 200 ADELA ELENA POPA 24 5. Bossert, T., Analyzing the decentralization of health systems in developing countries: decision space, innovation and performance, în „Social Science & Medicine”, 47, nr. 10, 1998, pp. 1513–1527, doi: 10.1016/S0277-9536(98)00234-2. 6. Cassels, A., Health sector reform: Key issues in less developed countries, în „Journal of International Development”, 7, nr. 3, 1995, pp. 329–347. 7. Ensor, T., Health System Reform in Former Socialist Countries of Europe, în „International Journal of Health Planning and Management”, 8, nr. 3, 1993, pp. 169–187. 8. Ericson, R., Barry, D., Doyle, A., The moral hazards of neo-liberalism: lessons from the private insurance industry, în „Economy and Society”, 29, nr. 4, 2000, pp. 532–558. 9. Mishler, W., Rose, R., Trust, Distrust and Skepticism: Popular Evaluations of Civil and Political Institutions in Post-Communist Societies, în „The Journal of Politics”, 59, nr. 2, 1997, pp. 418–451, doi:10.2307/2998171. 10. Rose, N., The death of the social? Refiguring the territory of government, în „Economy and Society”, 25, nr. 3, 1996, pp. 327–356. 11. Saltman, R. B. (main author), Bankauskaite, V., Vrangbæk, K., Decentralization in health care: strategies and outcomes, în „European Observatory on Health Systems and Policies”, Maidenhead, McGraw Hill/Open University Press, 2007. 12. Smith, B. C., The decentralization of health care in developing countries: organizational options, în „Public Administration and Development”, 17, nr. 4, 1997, pp. 399–412. 13. Vlădescu, C., Rădulescu, S., Olsavszky, V., Health care systems in transition: Romania, în „European Observatory on Health Care Systems”, 2000, disponibil online la http://www.euro.who. int/_data/assets/pdf_file/0011/95924/E71423.pdf. 14. Vlădescu, C., Scîntee, G., Olsavszky, V., Romania: Health system review, Health Systems in Transition, vol. 10, 2008. 15. Yan, W., Collins, C., Tang, S., Martineau, T., Health systems decentralization and human resources management in low and middle income countries, în „Public Administration and Development”, 22, nr. 5, 2002, pp. 439–453, doi: 10.1002/pad.246. 16. *** Public attitudes and perceptions in the euro area. Analytical report, Flash Eurobarometer 251, 2008, disponibil online la http://ec.europa.eu/public_opinion/archives/flash_arch_254_240_en.htm. 17. *** Strategia Naţională de Raţionalizare a Spitalelor 2010–2012, Ministerul Sănătăţii, 2010, disponibil online la www.ms.ro/documente/ANEXA%20Strategie_398_847.doc. he health care reform, and the decentralization of the health system are perceived, understood and accepted in different T ways, by the different social actors involved. This paper takes a close look to these two processes that Romania underwent in the last years, from two perspectives: the human resources in the medical system (physicians) and the system’s beneficiaries (patients). Two levels of analysis are pursued, with a quantitative approach (secondary analysis on Opinion barometer of Health Care Services, considering data between 2002 and 2008). The longitudinal analysis is focused on very recent changes in Romanian health system, initiated by the hospitals decentralization process announced since 2009, started in June 2010 and completed by the end of 2010. All these changes are analysed in the broader context of health care reform. Keywords: health care system, reform, descentralization. Primit: 12.01.2011 Acceptat: 14.03. 2011 Redactor: Iuliana Precupeţu 